Rozsudok Všeobecného súdu (desiata komora) z 8. septembra 2021 –Achema a Achema Gas Trade/Komisia
(vec T‑193/19)
„Štátna pomoc – Pomoc spoločnosti Litgas na dodávku minimálneho množstva LNG na terminál LNG nachádzajúci sa v námornom prístave Klaipėda – Rozhodnutie o nevznesení námietok – Ochrana procesných práv – Rámec Únie vzťahujúci sa na štátnu pomoc vo forme náhrad za službu vo verejnom záujme – Služba všeobecného hospodárskeho záujmu – Náhrada za službu všeobecného hospodárskeho záujmu – Náklady súvisiace s odparovaním – Vyrovnávacie náklady – Bezpečnosť zásobovania – Článok 14 smernice 2004/18/ES – Súbor konzistentných nepriamych dôkazov“
1.      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie konštatujúce zlučiteľnosť štátnej pomoci s vnútorným trhom bez začatia konania vo veci formálneho zisťovania – Žaloba dotknutých osôb v zmysle článku 108 ods. 2 ZFEÚ – Žaloba smerujúca k ochrane procesných práv dotknutých osôb – Prípustnosť
[článok 108 ods. 2 a článok 263 štvrtý odsek ZFEÚ; nariadenie Rady 2015/1589, článok 1 písm. h)]
(pozri body 35 – 38)
2.      Pomoc poskytovaná štátmi – Plánovaná pomoc – Preskúmanie Komisiou – Fáza predbežného preskúmania a kontradiktórna fáza – Zlučiteľnosť pomoci s vnútorným trhom – Ťažkosti s posúdením – Povinnosť Komisie začať kontradiktórne konanie – Závažné ťažkosti – Pojem – Objektívna povaha – Dôkazné bremeno – Okolnosti umožňujúce preukázať existenciu takých ťažkostí – Nepriame dôkazy vychádzajúce z prijatia napadnutého aktu, ako aj z jeho obsahu
(článok 108 ods. 2 a 3 ZFEÚ)
(pozri body 41 – 48, 70, 71, 90, 91, 104, 124, 127, 147, 149, 162, 174, 179, 182, 184, 185, 189, 195, 205, 217, 219 – 222)
3.      Hospodárska súťaž – Podniky poverené správou služieb všeobecného hospodárskeho záujmu – Definícia služieb všeobecného hospodárskeho záujmu – Voľná úvaha členských štátov – Hranice – Preskúmanie Komisie obmedzené na prípady zjavne nesprávneho posúdenia
(článok 106 ods. 2 ZFEÚ)
(pozri body 101, 102)
4.      Akty inštitúcií – Odôvodnenie – Povinnosť – Rozsah – Zohľadnenie kontextu a všetkých právnych predpisov
(článok 296 ZFEÚ)
(pozri body 120, 121)
5.      Pomoc poskytovaná štátmi – Zákaz – Výnimky – Podniky poverené správou služieb všeobecného hospodárskeho záujmu – Kompenzácia nákladov, ktoré vznikli z dôvodu úlohy verejnej služby – Posúdenie zlučiteľnosti pomoci s vnútorným trhom – Kritériá – Zodpovedný orgán, ktorý je povinný dodržiavať pravidlá Únie v oblasti verejného obstarávania
(článok 106 ods. 2 ZFEÚ; oznámenie Komisie 2012/C 8/03, bod 19)
(pozri body 132, 149)
6.      Aproximácia právnych predpisov – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2004/18 – Pôsobnosť – Zákazky, ktoré si vyžadujú osobitné bezpečnostné opatrenia – Vylúčenie
(smernica Európskeho parlamentu a Rady 2004/18, článok 14)
(pozri body 134, 135, 137 – 147)
7.      Aproximácia právnych predpisov – Postupy zadávania verejných zákaziek na práce, verejných zákaziek na dodávku tovaru a verejných zákaziek na služby – Smernica 2004/18 – Pôsobnosť – Výnimky – Reštriktívny výklad
(smernica Európskeho parlamentu a Rady 2004/18, článok 14)
(pozri bod 136)
8.      Akty inštitúcií – Odôvodnenie – Povinnosť – Rozsah – Náprava nedostatku odôvodnenia počas sporového konania – Neprípustnosť
(článok 296 ZFEÚ)
(pozri bod 181)
Predmet
Žaloba podaná na základe článku 263 ZFEÚ, ktorej predmetom je návrh na zrušenie rozhodnutia Komisie C(2018) 7141 final z 31. októbra 2018 o štátnej pomoci SA.44678 (2018/N), týkajúcej sa úpravy podpory pre terminál LNG v Litve
Výrok
1.
Rozhodnutie Komisie C(2018) 7141 final z 31. októbra 2018 o štátnej pomoci SA.44678 (2018/N), týkajúcej sa úpravy podpory pre terminál LNG v Litve, sa zrušuje v rozsahu, v akom Komisia rozhodla nevzniesť námietky voči štátnej pomoci vychádzajúcej zo zmien v roku 2016.
2.
V zostávajúcej časti sa žaloba zamieta.
3.
Achema AB, Achema Gas Trade UAB, Európska komisia, Litovská republika a Ignitis UAB znášajú každá svoje vlastné trovy konania.